สวยงาม สีสันไฟประดับสนามช้างเผือก ยะลา รับเทศกาลปีใหม่
สวยงาม สีสันไฟประดับสนามช้างเผือก จังหวัดยะลา รับเทศกาลปีใหม่          อุโมงค์แสงสีไฟประดับ ความสวยงามในยามค่ำคืน หลังเทศบาลนครยะลาได้เตรียมต้อนรับช่วงของเทศกาลปีใหม่ 2563 นำไฟประดับมาตกแต่งในเขตเมืองยะลา รวมทั้งภายในสนามโรงพิธีช้างเผือก เพื่อให้เกิดความสวยงาม เป็นการปรับภาพลักษณ์ สร้างสีสันบรรยากาศความสดใสให้เมืองยะลาเป็นเมืองที่น่าอยู่ หลังเหตุการณ์ความไม่สงบในห้วงที่ผ่านมา ทำให้เมืองเซื่องซึม ไม่สดใส          อีกทั้ง ยังเป็นการสร้างความสุขให้กับประชาชนชาวเมืองยะลา ได้นำครอบครัว ญาติพี่น้อง เพื่อนฝูง แวะเวียน มารวมกลุ่ม ถ่ายรูปสีสันของเมือง พร้อมส่งต่อให้กับประชาชนในจังหวัดอื่น ๆ ได้มาเยี่ยมเยือนมาท่องเที่ยวจังหวัดยะลา ในช่วงเทศกาลปีใหม่ที่จะมาถึงนี้#สีสันไฟประดับสนามช้างเผือก #จังหวัดยะลา #เทศกาลปีใหม่ #สำนักข่าว กรมประชาสัมพันธ์ #NNT #ILOVETHAILAND